08/05/2015 | Administración LocalMunicipal
Coristanco
Publicación de decreto de data 22/04/2015 por descoñecemento de domicilio

Por descoñecemento do domcilio do denunciado e resultando imposible, polo tanto, a notificación persoal do decreto de data 22/04/2015 de incoación de expediente de limpeza de finca, e de conformidade co disposto nos artigos 59 e 61 da Lei 30/1992, de 26 de novembro de réxime xurídico das administracións públicas e do procedemento administrativo común, procédese á publicación do mesmo, co seguinte contido: D. Arturo Francisco Echave Oller, con domicilio en Outeiro nº 14-Agualada, en data 07/04/2015 (RE nº 1424) presentou no rexistro xeral do Concello de Coristanco un escrito no que pon en coñecemento a existencia dunha finca líndate coa súa vivenda que non cumpre coa normativa de distancias. En data 08/04/2015 ditouse providencia de alcaldía para a comprobación do estado da finca. A Policía local elaborou o seu informe en data 16/04/2015 (RS nº 68 e RE nº 1586) no que consta que “a finca denunciada ten prantados diferentes árbores: -unha camelia que lle invade a finca do denunciante e lle ensuxa a súa propiedade, situada a 1´5 m do peche da vivenda. -varios castaños a 1 m do peche e a 8 m d vivenda. -buxos a 1 m do peche e a 10 m da vivenda. -froitais a 1 m do peche da vivenda. Debido á cercanía das árbores coa propiedade do denunciante, case todos estes invaden a súa finca. Que consultado o catastro, a referencia catastral da finca denunciada é 5593904NH1759S0001FD e a da finca do denunciante son: 5593907NH1759S0001KD e 5593906NH1759S0001OD. Que consultado o padrón de fincas urbanas deste concello, a finca denunciada pertence a D. Ricardo Alfonso Lozada Pouget (…). Que según o denunciante, a finca denunciada pertence aos irmáns Daniel Ruben Bohada Kyrychenko”. Non conta empadroado no concello o titutar da finca que consta no padrón de propietarios de fincas, como tampouco constan persoas que coincidan cos apelidos proporcionados polo interesado. En relación á existencia de camelias, buxos ou froitais, por estar fóra da regulación da lexislación vixente, non se trataría dun asunto do que poidera coñecer o concello, senón que serían competentes para coñecer do mesmo os tribunais civís. O artigo 2.1 da Lei 7/2012 de 28 de xuño de montes de Galicia entende, a efetos da lei, que “monte ou terreo forestal todo terreo no que vexetan as especies arbóreas, arbustivas, de matorral, ou herbáceas, sexa espontáneamente ou procedan de sembra ou prantación”. O artigo 128. i).5 da citada lei califica de “infracións en materia de repoboacións forestais” a non adaptación das repoboacións ás distancias sinaladas no anexo II, no marco do establecido na disposición transitoria décima. No anexo I, constan as especies de castaño como frondosas, as existentes nesta finca, e que terán que respectar unha distancia de 15 metros ás edificacións, vivendas illadas, etc (Anexo II). A este respecto teranse en conta as construcción auxiliares das vivendas pero non as construccións de peche. No apartado 3 da disposición transitoria décima á que se fai mención máis arriba concédese “un prazo máximo de dous anos dende a entrada en vigor “da lei, para que as repoboacións existentes á entrada en vigor da lei se adapten ás distancias antes determinadas. Tendo en conta que a lexislación á que facemos mención foi publicada no DOG nº 140 de data 23/07/2012 e entrou en vigor aos vinte días da súa publicación no diario (isto é, o 12 de agosto de 2012), concedeuse un prazo ata o 12/08/2014 aos propietarios para a adecuación da situación das súas fincas á normativa vixente. Tendo en conta todo anterior, así como o articulado da Lei 7/1985 de Bases de réxime local, que me veñen atribuidas pola normativa vixente. PRIMEIRO.- Incoar expediente de tala de especies en finca sita en Outeiro-Agualada e propiedade de D. Ricardo Alfonso Lozada Pouget SEGUNDO.- Requerir a D. Ricardo Alfonso Lozada Pouget para que, no prazo de 15 días naturais a contar dende o día seguinte ao da recepción da notificación deste escrito, presente as alegacións que considere oportunas no rexistro do Concello de Coristanco ou que proceda á adopción na finca da súa propiedade e sita en Centiña, deste término municipal, das medidas necesarias para conservar as condicións de distancias esixidas na normativa vixente, mediante a realización tala das epecies de castaño, ata cumprir coa distancia esixida legalmente de quince metros, observando as medidas de seguridade establecidas pola normativa aplicable. En caso de que, transcurrido este prazo sen que se adoptaran estas medidas, e sen perxuicio das responsabilidades en que vostede poidera incurrir por eventuais accidentes ocasionados pola acumulación de maleza e matorral, este Concello incoará o oportuno procedemento legal para garantizar o cumprimento das súas obrigas como propietario. TERCEIRO.- Tendo en conta que se descoñece o domicilio do denunciado, proceder a publicar este acordo no Boletín Oficial da Provincia. CUARTO.- Notificar este acordo ao denunciante O que lle notifico pola súa condición de interesado, en cumprimento do establecido no artigo 58 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, facéndoselle saber que o citado acordo pon fin á vía administrativa polo que contra o mesmo pode interpoñer RECURSO DE REPOSICIÓN no prazo de un mes, a contar dende o día seguinte ao da recepción deste acordo e ante o mesmo órgano que dictou o acto, conforme ao previsto nos artigos 116 e 117 da Lei 30/1992 do 26 de novembro, de Réxime Xurídico das Administracións Públicas e Procedemento Administrativo Común, ou ben interpoñer directamente recurso contencioso-administrativo, no prazo de dous meses ante o Xulgado do Contencioso-Administrativo, órgano xurisdiccional competente, conforme ao establecido na Lei 29/98, do 13 de xullo, Reguladora das Xurisdicción Contencioso-Administrativa. Coristanco, 22 de abril de 2015 O alcalde Antonio Pensado Plágaro